Komission asetus (EY) N:o 447/97, annettu 7 päivänä maaliskuuta 1997, yhteisön määrällisistä rajoituksista tiettyjen Kiinan kansantasavallasta peräisin olevien tekstiilituotteiden jälleentuonnissa Euroopan yhteisöön Kiinan kansantasavallassa suoritettujen ulkoisten jalostustoimintojen jälkeen ja tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteessä VII olevan taulukon muuttamisesta



Virallinen lehti nro L 068 , 08/03/1997 s. 0016 - 0016



KOMISSION ASETUS (EY) N:o 447/97, annettu 7 päivänä maaliskuuta 1997, yhteisön määrällisistä rajoituksista tiettyjen Kiinan kansantasavallasta peräisin olevien tekstiilituotteiden jälleentuonnissa Euroopan yhteisöön Kiinan kansantasavallassa suoritettujen ulkoisten jalostustoimintojen jälkeen ja tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteessä VII olevan taulukon muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna komission asetuksella (EY) N:o 152/97 (2), ja erityisesti sen liitteessä VII olevan 2 artiklan ja 17 artiklan yhdistetyt määräykset, sekä katsoo, että neuvoston asetuksen (ETY) N:o 3030/93 liitteessä VII olevassa 2 artiklassa vahvistetaan edellytykset, joiden mukaan tiettyjen tekstiilituotteiden jälleentuontiin yhteisöön voidaan soveltaa määrällisiä rajoituksia tietyissä kolmansissa maissa suoritettujen ulkoisten jalostustoimintojen jälkeen, neuvoston asetuksen (ETY) N:o 3030/93 liitteessä VII olevassa 2 artiklassa säädetään, että määrällisiä rajoituksia voidaan soveltaa tekstiilituotteiden jälleentuontiin, jos kyseisiä tuotteita koskevat saman asetuksen 2 artiklassa vahvistetut määrälliset rajoitukset, tietyt jäsenvaltiot ovat jättäneet komissiolle pyynnön määrällisten rajoitusten käyttöönotosta vuodeksi 1997 Kiinan kansantasavallasta peräisin olevien tiettyjen tekstiilituotteiden (luokat 159 ja 161) jälleentuonnissa Euroopan yhteisöön kyseisessä maassa suoritettujen ulkoisten jalostustoimintojen jälkeen; luokkiin 159 ja 161 kuuluvien tekstiilituotteiden suoraa tuontia koskevat asetuksen (ETY) N:o 3030/93 2 artiklassa vahvistetut määrälliset rajoitukset, kyseinen pyyntö on yhteisön teollisuuden etujen mukainen, ja on suotavaa vahvistaa määrälliset rajoitukset vuodeksi 1997 Kiinan kansantasavallasta peräisin olevien tiettyjen tekstiilituotteiden (luokat 159 ja 161) jälleentuonnissa Euroopan yhteisöön kyseisessä maassa suoritettujen ulkoisten jalostustoimintojen jälkeen ja muuttaa tämän vuoksi asetuksen (ETY) N:o 3030/93 liitteessä VII oleva taulukko, ja tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla 1. Vahvistetaan vuodeksi 1997 luokkiin 159 ja 161 kuuluviin Kiinan kansantasavallasta peräisin oleviin tuotteisiin sovellettavat määrälliset rajoitukset vastaavasti 8 ja 15 tonniksi. 2. Muutetaan tämän vuoksi asetuksen (ETY) N:o 3030/93 liitteessä VII oleva taulukko. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 1997. Komission puolesta Leon BRITTAN Varapuheenjohtaja (1) EYVL N:o L 275, 8.11.1993, s. 1 (2) EYVL N:o L 26, 29.1.1997, s. 8